बस स्टैंड में नहीं घुसने दी लोक परिवहन सेवा की बस
बूंदी. विरोध करते रोडवेज कर्मचारी।
बूंदी| जयपुरसे कोटा के लिए शुरू की गई लोक परिवहन बस सेवा (प्राइवेट बस) को रोडवेज कर्मचारियों ने सोमवार को बूंदी बस स्टैंड में नहीं घुसने दिया। टोंक बस स्टैंड से रवाना होने के साथ ही कर्मचारियों के पास इसकी सूचना पहुंच गई थी। इसी के चलते बस स्टैंड परिसर में मौजूदा कर्मचारी एकत्रित होकर बस स्टैंड के मुख्य द्वार पर खड़े हो गए। करीब एक घंटे तक बस का इंतजार करते रहे। दोपहर एक बजे जैसे ही बस यहां पहुंची तो कर्मचारी मुख्य द्वार को घेर कर खड़े हो गए और नारेबाजी करने लगे। कर्मचारियों के विरोध को देखते हुए चालक बस को मोड़ कर कोटा की ओर रवाना हो गया। रोडवेज कर्मचारियों के अनुसार इस रूट पर यह पहली बस आई थी। जयपुर से इसका विरोध चल रहा है। जहां जहां भी बस पहुंची उसे बस स्टैंड में नहीं घुसने दिया। टोंक में भी बस को बस स्टैंड में नहीं आने दिया गया। वहां भी कर्मचारियों ने विरोध किया। वहां से सूचना मिलने के बाद यहां भी कर्मचारी बस को अंदर नहीं घुसने देने के लिए लामबद्ध हो गए। बस के यहां पहुंचने के बाद कर्मचारी मजदूर एकता जिंदाबाद निजीकरण के विरोध में नारे लगाते रहे। जानकारी के अनुसार कोटा में भी बस का विरोध हुआ है। वापसी में यह बस बाईपास फोरलेन होती हुई निकल गई।
^बसको लेकर किए गए प्रदर्शन के बारे में मुझे कुछ भी पता नहीं है। मैं फ्लाइंग में गया हुआ था। -छीतरमल बलाई,मुख्यप्रबंधक, रोडवेज आगार, बूंदी
hin_Deva hin_Deva hin_Deva hin_Deva